Diari Oficial de la Generalitat Valenciana


Sumari del DOGV 5261, del 18-05-2006 (2006/5546)

RESOLUCIÓ de 18 d'abril de 2006, de la Conselleria d'Agricultura, Pesca i Alimentació, per la qual es convoquen, per a l'exercici 2006, determinades subvencions gestionades per la Direcció General d'Investigació, Desenrotllament i Innovació Agropecuària, i s'establixen modificacions puntuals per al present exercici.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5261

Data del DOGV
:   18-05-2006

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2006/5546


Data del document
:   18-04-2006

Organisme emissor
:   Conselleria d'Agricultura, Pesca i Alimentació

Tipus de document
:   Resolució

Descriptors 

:   * cria de bestiar
    * explotació agrària
    * sector agrari
    * ramat
    * agrupació de productors agraris
    * suport econòmic
    * qualitat del producte
    * ajuda a l'agricultura
    * producte d'origen animal

RESOLUCIÓ de 18 d'abril de 2006, de la Conselleria d'Agricultura, Pesca i Alimentació, per la qual es convoquen, per a l'exercici 2006, determinades subvencions gestionades per la Direcció General d'Investigació, Desenrotllament i Innovació Agropecuària, i s'establixen modificacions puntuals per al present exercici. [2006/5546]  
Vist l'article 47.11 del Text Refós de la Llei d'Hisenda Pública de la Generalitat Valenciana, aprovat pel Decret Legislatiu de 26 de juny de 1991, del Consell, que exigix que en les bases reguladores de la concessió de subvencions s'indiquen la línia o línies de subvencions que la financen i l'import global màxim destinat a estes. Estos extrems depenen de la llei anual de pressupostos, en estos moments la Llei 15/2005, de 26 de desembre, de Pressupostos de la Generalitat Valenciana, per a l'exercici 2006 (DOGV núm. 5166, de 30.12.2005). En conseqüència, en relació amb les bases aprovades amb anterioritat i que mantenen la seua vigència, s'han de publicar els mencionats extrems després de l'entrada en vigor de la corresponent llei de pressupostos.  
Per tot això, a proposta del director general d'Investigació, Desenrotllament i Innovació Agropecuària, resolc:  
Primer  
Les subvencions regulades en les disposicions de la Conselleria d'Agricultura, Pesca i Alimentació esmentades en este apartat i gestionades per la Direcció General d'Investigació, Desenrotllament i Innovació Agropecuària, a través de l'aplicació pressupostària 12.02.01 0000, del programa 714.80, Desenrotllament i Millora de la Ramaderia, es concediran en l'exercici 2006 a càrrec de les següents línies de subvenció i pels imports globals màxims que es determinen, d'acord amb la Llei 15/2005, de 26 de desembre, de Pressupostos de la Generalitat Valenciana per a l'exercici 2006 (DOGV núm. 5166, de 30.12.2005).  
A càrrec de la línia T3081000, capítol 4:  
. Orde de 28 d'octubre de 2005, de la Conselleria d'Agricultura, Pesca i Alimentació, per la qual s'establixen ajudes a inversions i programes de control de qualitat desenrotllats en explotacions ramaderes (DOGV núm. 5131, de 9 de novembre de 2005).  
Import global màxim grup d'ajuda B1, B2, B3, B4 i B5: 60.000 euros.  
Import global màxim grup d'ajuda B6: 1.448.480 euros.  
Aportació FEOGA-Orientació POICV 2000-2006: 905.088 euros.  
Aportació condicionada Generalitat Valenciana: 603.392 euros.  
Data límit de presentació de sol·licituds: segons orde reguladora.  
A càrrec de la línia T3082000, capítol 4:  
. Orde de 28 d'octubre de 2005, de la Conselleria d'Agricultura, Pesca i Alimentació, per la qual s'establixen ajudes a inversions i programes de control de qualitat desenrotllats en explotacions ramaderes (DOGV núm. 5131, de 9 de novembre de 2005).  
Import global màxim grup d'ajuda B6: 286.630 euros.  
Aportació FEOGA-Orientació vinculat AGE: 171.978 euros.  
Aportació MAPA: 114.652 euros.  
Data límit de presentació de sol·licituds: segons orde reguladora.  
. Orde de 28 de desembre de 2005, de la Conselleria d'Agricultura, Pesca i Alimentació, per la qual s'aproven les bases reguladores per al finançament de programes de millora de qualitat de la llet crua de vaca, ovella i cabra produïda en les explotacions de la Comunitat Valenciana (DOGV núm. 5175, de 12 de gener de 2006).  
Import global màxim grup d'ajuda: 100.000 euros.  
Aportació FEOGA-Orientació vinculat AGE: 60.000 euros.  
Aportació MAPA: 40.000 euros.  
Data límit de presentació de sol·licituds: segons orde reguladora.  
. Orde de 21 d'octubre de 2005, de la Conselleria d'Agricultura, Pesca i Alimentació, per la qual es publiquen les bases reguladores de la línia d'ajudes a favor de les associacions ramaderes per al foment de races autòctones espanyoles de protecció especial en perill d'extinció (DOGV núm. 5129, de 7 de novembre de 2005).  
Import global màxim grup d'ajuda: 12.020 euros.  
Aportació FEOGA-Orientació vinculat AGE: 7.212 euros.  
Aportació MAPA: 4.808 euros.  
Data límit de presentació de sol·licituds: 1 mes a comptar des de l'endemà de la publicació de la present resolució.   
Data límit de presentació de justificants: 30 de novembre de 2006.  
A càrrec de la línia T3090000, capítol 7:  
. Orde de 28 d'octubre de 2005, de la Conselleria d'Agricultura, Pesca i Alimentació, per la qual s'establixen ajudes a inversions i programes de control de qualitat desenrotllats en explotacions ramaderes (DOGV núm. 5131, de 9 de novembre de 2005).  
Import global màxim grup d'ajuda A: 340.000 euros.  
Import global màxim grup d'ajuda B1, B2, B3, B4 i B5: 30.000 euros.  
Import global màxim grup d'ajuda C: 70.000 euros.  
Aportació Generalitat Valenciana: 100%.  
Data límit de presentació de sol·licituds: segons orde reguladora.  
. Orde de 28 de novembre de 2005, de la Conselleria d'Agricultura, Pesca i Alimentació, per la qual s'establixen ajudes a la inversió en explotacions ramaderes (DOGV núm. 5153, de 13 de desembre de 2005).  
Import global màxim grup d'ajuda: 1.351.610 euros.  
Aportació Generalitat Valenciana: 100%.  
Data límit de presentació de sol·licituds: segons orde reguladora.  
. Orde de 12 de desembre de 2005, de la Conselleria d'Agricultura, Pesca i Alimentació, per la qual s'establixen ajudes al trasllat de granges per motius d'interés públic (DOGV núm. 5160, de 22 de desembre de 2005).  
Import global màxim grup d'ajuda: 980.000 euros.  
Aportació Generalitat Valenciana: 100%.  
Data límit de presentació de sol·licituds: segons orde reguladora.  
Segon  
Per al present exercici s'establixen les modificacions puntuals de les convocatòries següents:  
. Orde de 28 d'octubre de 2005, de la Conselleria d'Agricultura, Pesca i Alimentació, per la qual s'establixen ajudes a inversions i programes de control de qualitat desenrotllats en explotacions ramaderes (DOGV núm. 5131, de 9 de novembre de 2005):  
Per als grups A, B1, B2, B3, B4, B5, C i D, una vegada aplicada la priorització que establix l'article 8 de l'orde, i si ordenades les sol·licituds d'acord amb este procediment queda un grup de sol·licituds en el mateix nivell de preferències per al qual no hi ha suficients fons, s'aplicarà el prorrateig, i es reduiran proporcionalment les quanties unitàries de les ajudes.  
Es valorarà, en l'annex I, com a concepte de càlcul base per a aptitud d'engreixament en boví, 2'5 euros/plaça d'engreix en engreixador independent.  
. Orde de 12 de desembre de 2005, de la Conselleria d'Agricultura, Pesca i Alimentació, per la qual s'establixen ajudes al trasllat de granges per motius d'interés públic (DOGV núm. 5160, de 22 de desembre de 2005):  
La instrucció del procediment de concessió de subvencions i l'emissió de la proposta de resolució correspon al Servici de Tecnologia Ramadera de la Conselleria d'Agricultura, Pesca i Alimentació que realitzarà d'ofici totes les actuacions que estime necessàries per a la determinació, coneixement i comprovació de les dades en virtut de les quals s'ha de formular la proposta de resolució, i que remetrà a l'òrgan col·legiat les sol·licituds avaluades.  
Este acte posa fi a la via administrativa i contra este es pot interposar, potestativament, recurs de reposició davant del conseller d'Agricultura, Pesca i Alimentació en el termini d'un mes comptat des de l'endemà de la notificació o impugnar-se directament davant de l'orde jurisdiccional per mitjà de la interposició de recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos des de l'endemà de la notificació, de conformitat amb el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i 46.1 de la Llei Reguladora de la Jurisdicció Contenciosa Administrativa.  
València, 18 d'abril de 2006.. El conseller d'Agricultura, Pesca i Alimentació: Juan G. Cotino Ferrer